‘કલ્ચરલ એક્સચેન્જ થિયેટર ઑલિમ્પિકનો મૂળ ઉદ્દેશ છે. જેના કારણે ક્યાં રાજ્યમાં કે પ્રદેશમાં કેવા પ્રકારનું થિયેટર થાય છે તેનો બીજા રાજ્યના કલારસિકોને ખ્યાલ આવે એટલા માટે જ થિયેટર ઑલિમ્પિકમાં ગુજરાતનાં નાટકો ગુજરાત બહાર રજૂ થવાનાં છે. નાટકની પોતાની વિઝ્યુઅલી એક ભાષા છે, માટે ભાષાની સમસ્યા બહુ નડતી હોતી નથી. છતાં પણ તેના માટે સબટાઇટલની વ્યવસ્થા કરવામાં આવતી જ હોય છે. નાટક મંચનની સાથે જ થિયેટર ઑલિમ્પિકમાં નાટ્યજગતના દિગ્ગજો સાથેના વાર્તાલાપનો એક ભાગ રખાયો છે. જેમાં જનક દવે, કુમુદિની લાખિયા સાથે વાતચીત થશે. બીજો છે એ ‘માસ્ટર ક્લાસ’, જેમાં ઉત્પલ ભાયાણી અને ગોપી દેસાઈ આવશે. સાથે સિદ્ધાર્થ રાંદેરિયા સાથે દર્શકોનો વાર્તાલાપ પણ યોજાનાર છે. આ એવા લોકો છે જેમનું કામ આપણે રંગમંચ પર જોયું છે, પણ તેમને એમના કામ વિશે બોલતાં આપણે ભાગ્યે જ જોયાં છે. આ સિવાય દરરોજ પ્લેટફોર્મ પરફોર્મન્સ પણ યોજાશે. એટલે એ રીતે જોવા જઈએ તો થિયેટર ઑલિમ્પિક માત્ર નાટ્યમંચન પૂરતું મર્યાદિત નથી. થિયેટર ઑલિમ્પિકમાં ભજવાતાં નાટકો માટે એનએસડી દ્વારા મીડિયામાં જાહેરાત આપવામાં આવતી હોય છે. જેના આધારે દેશભરમાંથી એન્ટ્રીઓ મળે છે. આ માટે સંસ્થા દ્વારા એક પેનલ (જેમાં રંગભૂમિના ઉચ્ચ કલાકારો અને પ્રશિક્ષકો સામેલ હોય છે) નક્કી કરવામાં આવે છે. જેમાં કલાકારોથી માંડીને નાટ્યશિક્ષકોની હાજરી હોય છે. આ પેનલ થિયેટર ઑલિમ્પિક માટેની રૃપરેખા તૈયાર કરે છે અને એ પ્રમાણે નાટકો તૈયાર કરતી હોય છે. અમદાવાદ માટે આ બહુ મોટી તક એટલા માટે પણ છે, કારણ કે આ પ્રકારનાં નાટકો જોવાની તક તેમને ઘરઆંગણે ભાગ્યે જ મળવાની છે. મસમોટી ટિકિટ ખર્ચીને જે-તે રાજ્યોમાં લોકો જે નાટક જોવા જતાં